Kari Pahle

Kari Pahle (født 1942) er en norsk politiker som representerte Sosialistisk Venstreparti (SV). Hun var fast medlem av Oslo bystyre 1981–2007. Hun møtte som vara i 1968–1971 og 1980–1981. 

Pahle var varaordfører i Oslo 1993–1995, under Rune Gerhardsens byråd utgått av Arbeiderpartiet og SV. Pahle har ledet Finanskomiteen og Kultur- og utdanningskomiteen i bystyret (2003–2007), og har vært nestleder i Byutviklingskomiteen i Oslo. 

Pahle trakk seg fra Oslo bystyre etter endt periode ved valget i 2007.

I debatten om mulig flytting av Munchmuseet argumenterte hun for å beholde Munch på Tøyen.

I bystyret har Pahle blant annet arbeidet for å erstatte KRL-faget i skolen med et mer livssynsnøytralt fag.

Hun har vært gift med tidligere SV-leder og stortingsrepresentant Theo Koritzinsky, og brukte da navnet Pahle Koritzinsky.

 Referanser 

Kategori:SV-politikere i Oslo
Kategori:Personer fra Oslo
Kategori:Fødsler i 1942